wannaphong/clean_thaiwikipedia huggingface dataset:
# ยัวร์ ฟอร์มา
เป็นซีรีส์ไลต์โนเวลญี่ปุ่น เขียนโดย มาเรโฮะ คิคุอิชิ และวาดภาพประกอบโดย สึบาตะ โนซากิ เริ่มตีพิมพ์ภายใต้สำนักพิมพ์เด็งเงกิบุงโกะ ของแอสกีเมเดียเวิกส์ ในเดือนมีนาคม พ.ศ. 2564 และในเดือนสิงหาคม พ.ศ. 2566 ได้มีการวางจำหน่ายหนังสือไปแล้ว 6 เล่ม มังงะที่ดัดแปลงที่วาดภาพประกอบโดย โยชิโนริ คิซารางิ ได้รับการตีพิมพ์ในนิตยสาร ยัง เอซ ของคาโดกาวะโชเต็ง ตั้งแต่เดือนมิถุนายน พ.ศ. 2564 ถึงเดือนกันยายน พ.ศ. 2566 โดยแต่ละบทได้รวบรวมไว้ถึงเล่มที่ 3  ไลต์โนเวลมีลิขสิทธิ์ในประเทศไทยโดยสำนักพิมพ์ฟีนิกซ์ ซีรีส์อนิเมะโทรทัศน์ที่ผลิตโดยเจโนสตูดิโอ ออกอากาศตั้งแต่เดือนเมษายนถึงมิถุนายน พ.ศ. 2568

 ตัวละคร 

สื่อ
ไลต์โนเวล
เขียนโดย มาเรโฮะ คิคุอิชิ และวาดภาพประกอบโดย สึบาตะ โนซากิ ซีรีส์นี้เริ่มตีพิมพ์ภายใต้สำนักพิมพ์เด็งเงกิบุงโกะ ของแอสกีเมเดียเวิกส์ เมื่อวันที่ 10 มีนาคม พ.ศ. 2564 ณ เดือนสิงหาคม พ.ศ. 2566 มีการวางจำหน่ายเล่มแล้ว 6 เล่ม

ไลต์โนเวลมีลิขสิทธิ์ในประเทศไทยโดยสำนักพิมพ์ฟีนิกซ์ โดยประกาศลิขสิทธิ์เมื่อวันที่ 18 พฤษภาคม พ.ศ. 2566

จำนวนเล่ม

มังงะ
มังงะดัดแปลงที่วาดภาพประกอบโดย โยชิโนริ คิซารางิ ได้รับการตีพิมพ์ ยัง เอซ ตั้งแต่วันที่ 4 มิถุนายน พ.ศ. 2564 ถึงวันที่ 4 กันยายน พ.ศ. 2566 คาโดกาวะโชเต็ง ตีพิมพ์และรวบรวมไว้เป็นเล่มทังโกบง ถึงเล่มที่ 3

จำนวนเล่ม

อนิเมะ
มีการประกาศสร้างซีรีส์อนิเมะโทรทัศน์ในงานฉลองครบรอบ 30 ปีของเด็งเงกิบุงโกะ เมื่อวันที่ 15 กรกฎาคม พ.ศ. 2566 ซีรีส์เรื่องนี้จะผลิตโดยทวินเอ็นจิ้น สร้างแอนิเมชั่นโดย Geno Studio ซึ่งกำกับโดยทากาฮารุ โอซากิ เขียนบทโดยคาซึยูกิ ฟูเดยาสุ ออกแบบตัวละครโดยจิคาชิ คาเดคารุ และเพลงประกอบโดยทัตสึยะ คาโต โดยออกอากาศตั้งแต่วันที่ 2 เมษายน ถึงวันที่ 25 มิถุนายน พ.ศ. 2568 ในช่วงรายการใหม่ล่าสุดอย่าง  ทางช่องทีวีอาซาฮิ  เพลงเปิดของเรื่องคือ "GRIDOUT" ร้องโดยยามะ Remow เป็นผู้ถือลิขสิทธิ์ของเรื่องนี้

การตอบรับ
ซีรีส์เรื่องนี้ได้รับรางวัลใหญ่จากงาน Dengeki Novel Prize ครั้งที่ 27 เมื่อปี พ.ศ. 2564ในหนังสือแนะนำไลต์โนเวล โคโนะ ไลต์โนเวล งะ ซูโงอิ! ฉบับปี พ.ศ. 2565 ซีรีส์เรื่องนี้ติดอันดับที่ 18 ในหมวดหมู่ผลงานใหม่ 

จิริอูจิ ทานิงูจิ จาก Real Sound ชื่นชมตัวละครหลักและความสัมพันธ์ของพวกเขา รวมไปถึงโครงเรื่องและฉากของซีรีส์ด้วย Demelza จาก Anime UK News ชื่นชมเนื้อเรื่องและตัวละคร โดยเปรียบเทียบเรื่องนี้กับ ไซโค-พาส ถอดรหัสล่า
# เครือข่ายเทสลา
เครือข่ายเทสลา  เป็นบริการเรียกรถรับ-ส่งแบบไร้คนขับ ที่อยู่ระหว่างการพัฒนาโดยบริษัทเทสลา สำหรับใช้งานร่วมกับรถยนต์ไฟฟ้ารุ่นต่าง ๆ ของบริษัท เช่น ไซเบอร์แคบ, โรโบแวน และรถยนต์ไฟฟ้าที่ผู้ใช้งานเป็นเจ้าของส่วนตัว Tesla electric vehicles  

เทสลาเปิดเผยเมื่อวันที่ 23 ตุลาคม ค.ศ. 2024 ระหว่างการประชุมผู้ลงทุนว่า แอปพลิเคชันบริการเครือข่ายเทสลา ได้เข้าสู่การทดสอบภายในตั้งแต่ต้นปี ค.ศ. 2024 โดยเริ่มในแคลิฟอร์เนีย และใช้รถยนต์รุ่นโมเดล 3 และโมเดล วาย ที่มีคนขับดูแลตลอดการทดสอบ  

 ประวัติ   
ในปี ค.ศ. 2016 อีลอน มัสก์ ซีอีโอของเทสลา ได้กล่าวถึงแผนพัฒนา บริการรถร่วมโดยสารแบบไร้คนขับเป็นครั้งแรก โดยกล่าวว่ารถสามารถสร้างรายได้ให้กับเจ้าของในขณะที่เจ้าของทำกิจกรรมอื่น ๆ ได้  

ในปี ค.ศ. 2018 เทสลาได้ระบุว่า บริการนี้จะสามารถแข่งขันกับ อูเบอร์ และ ลิฟท์ โดยมีจุดเด่นที่ใช้ยานพาหนะไฟฟ้าไร้คนขับทั้งหมด ซึ่งแตกต่างจากบริการเรียกรถแบบดั้งเดิมที่ยังคงต้องพึ่งพาคนขับ  

ในปี ค.ศ. 2019 มัสก์อธิบายว่า เจ้าของรถยนต์เทสลาที่ต้องการให้รถของตนเข้าร่วมเครือข่ายเทสลา สามารถบริหารจัดการผ่านแอปพลิเคชันในสมาร์ตโฟน และแบตเตอรี่รถยนต์เทสลาที่มีอยู่ในปัจจุบันมีอายุการใช้งาน 480,000–800,000 กม. (300,000–500,000 ไมล์) และแบตเตอรี่รุ่นใหม่จะมีอายุการใช้งานยาวนานขึ้นเกือบสองเท่า ส่งผลให้เจ้าของรถมีต้นทุนการดำเนินงานต่ำกว่า 20 เซ็นต์ต่อไมล์ ซึ่งจะทำให้สามารถให้บริการรับส่งผู้โดยสารได้ในราคาที่ถูกกว่า 2–3 ดอลลาร์ต่อไมล์ของบริการเรียกรถแบบเดิมที่ดำเนินการโดยคนขับ  

ปัจจุบันเครือข่ายเทสลาจะรองรับรถยนต์เทสลารุ่นปัจจุบันทั้งหมด แต่จะเน้นการใช้งานกับรุ่นใหม่ที่ออกแบบสำหรับระบบไร้คนขับโดยเฉพาะ ได้แก่ ไซเบอร์แคบ และ โรโบแวน นอกจากนี้ ยังรองรับ โมเดล 3 และ โมเดล วาย สำหรับเจ้าของรถที่เลือกให้รถยนต์ขับขี่อัตโนมัติของตนเข้าร่วมในเครือข่าย ไซเบอร์ทรัค, โมเดล เอส และ โมเดล เอ็กซ์ จะสามารถเข้าร่วมเครือข่ายบริการเรียกรถโดยสารได้ในอนาคต
# จังหวัดอุตรดิตถ์ในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535
การเลือกตั้งสมาชิกสภาผู้แทนราษฎรจังหวัดอุตรดิตถ์ มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานผลการเลือกตั้งสมาชิกสภาผู้แทนราษฎร ๒๒ มีนาคม พ.ศ. ๒๕๓๕. กรมการปกครอง กระทรวงมหาดไทย. 2535

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยจังหวัดอุตรดิตถ์ทั้งจังหวัด
# เกาะเซเวียร์นืย
เกาะเซเวียร์นืย  เป็นเกาะในอาร์กติกของประเทศรัสเซีย ซึ่งเป็นเกาะทางตอนเหนือของหมู่เกาะโนวายาเซมลยา ในอดีตเคยเรียกว่า ลึทเคอแลนด์ ตามชื่อของฟรีดริช เบนจามิน ฟอน ลึทเค ผู้ที่สำรวจเกาะนี้ เกาะตั้งอยู่ประมาณ 400 กิโลเมตรทางทิศเหนือของแผ่นดินใหญ่ของรัสเซีย มีพื้นที่ขนาด  ซึ่งทำให้เป็นเกาะที่มีขนาดใหญ่เป็นอันดับที่ 30 ของโลก และเป็นเกาะที่ไม่มีผู้อยู่อาศัยที่ใหญ่ที่สุดอันดับที่ 3 ของโลก เกาะนี้เป็นส่วนหนึ่งของอุทยานแห่งชาติอาร์กติกรัสเซีย

 คลังภาพ
# ศรัณย์ นราประเสริฐกุล
นายสัตวแพทย์ ศรัณย์ นราประเสริฐกุล (เกิด 31 ธันวาคม 2536) หรือที่รู้จักกันในชื่อ หมอเน๋ง มีชื่อเล่น เน้ง,เน๋ง เป็นนักแสดงและสัตวแพทย์ชาวไทย เป็นที่รู้จักจากการรับบท ศศิน ในละครพีเรียดเรื่องภาตุฆาต (2562) และ หมอโฌน จากละครเรื่อง Good Doctor หมอใจพิเศษ (2567)

 ประวัติ 
เน๋ง เกิดเมื่อวันที่ 31 ธันวาคม 2536 เป็นบุตรชายของครอบครัว จบการศึกษาระดับมัธยมศึกษาจากโรงเรียนสาธิตจุฬาลงกรณ์มหาวิทยาลัย และระดับปริญญาตรีจากคณะสัตวแพทยศาสตร์ จุฬาลงกรณ์มหาวิทยาลัย ในสมัยเรียนที่จุฬามหาวิทยาลัย เคยเป็น จุฬาคทากร ในการแข่งขันฟุตบอลประเพณีธรรมศาสตร์-จุฬาฯ ครั้งที่ 69 โดยต้องใช้เวลาซ้อมนานถึง 4 เดือน มีธุรกิจส่วนตัวคือ ฮาโตะ เพ็ท เวลเนส เซ็นเตอร์ ศูนย์ดูแลสัตว์ครบวงจร นอกจากนี้เขายังเปิดบริษัทเอเจนซี่ของตัวเองในชื่อ เอ็นเอ็น โปรดักชั่น

สำหรับชื่อของศรัณย์ มีแฟนคลับเรียกว่า เน้ง และเน๋ง แปลว่า เขาใช้ชื่อเล่นออกเสียง ด้วย

 เข้าสู่วงการ 
เน๋งเข้าวงการจากการโฆษณา และถ่ายแบบต่างๆ ต่อมาได้เล่น ในปี 2559 มีผลงานซิตคอมคือ เสือ ชะนี เก้ง ต่อมาในปี พ.ศ. 2561 เขาได้เซ็นสัญญาเป็นนักแสดงในสังกัดช่องวัน 31 และมีผลงานละครเรื่องแรกกับทางช่องคือเรื่อง นางสาวไม่จำกัดนามสกุล (2561) รับบท เจ็ท อานนท์ อักษรทอง เด็กฝึกงานที่แอบชอบเรียมนางเอกของเรื่องที่รับบทโดยใหม่ ดาวิกา โฮร์เน่ ก่อนจะเริ่มเป็นที่รู้จักจากบท เรืออากาศโทหม่อมหลวงศศิน นวพงษ์ ในละครพีเรียดเรื่อง ภาตุฆาต (2562) ตามมาด้วยบท ภาม ในละครเรื่อง ขอเกิดใหม่ใกล้ ๆ เธอ (2563), แทน ในละครเรื่อง รักสุดท้ายยัยจอมเหวี่ยง (2565) ซึ่งละครเรื่องนี้เขารับบทเป็นพระเอกเต็มตัวครั้งแรก รวมถึงบท ฉีเซิน เจ้าของสมญา หยกไร้ตำหนิ ในละครเรื่อง ดวงใจจอมกระบี่ (2566)

ในปี พ.ศ. 2567 เน๋งมีละคร 2 เรื่องคือ สงครามสมรส เป็นนักแสดงรับเชิญตอนจบในบท เต็นท์ แฟนหนุ่มรุ่นน้องของศลิษาที่รับบทโดย เป้ย ปานวาด และบท หมอโฌน หมอหนุ่มที่เป็นออทิสติกแต่เป็นระดับอัจฉริยะในละครรีเมคเรื่อง Good Doctor หมอใจพิเศษ ซึ่งจากละครเรื่องนี้ทำให้เขาได้รับคำชมว่าตีบทแตก

 ผลงาน 
 ละครโทรทัศน์ 
 ปี  เรื่อง  ช่อง  แสดงเป็น 2561 นางสาวไม่จำกัดนามสกุลช่องวัน 31 อานนท์ อักษรทอง (เจ็ท) 2562 ภาตุฆาต เรืออากาศโทหม่อมหลวงศศิน นวพงษ์ 2563 ขอเกิดใหม่ใกล้ ๆ เธอ ภาม 2565 รักสุดท้ายยัยจอมเหวี่ยง แทน 2566 ดวงใจจอมกระบี่ ฉีเซิน2567 สงครามสมรส เต็นท์ (รับเชิญตอนจบ) Good Doctor หมอใจพิเศษ ทรูไอดี หมอโฌน2568เลือดใหม่หัวใจนักปรุงโมโน 29

 มิวสิควิดีโอ 
 กระทรวงการคอย - ลาบานูน

 รางวัล 
 ปี  รางวัล  สาขา  ผล  ผลงานที่เข้าชิง2568รางวัลพิฆเนศวร ครั้งที่ 13นักแสดงนำชายยอดเยี่ยมGood Doctor หมอใจพิเศษคมชัดลึก อวอร์ด ครั้งที่ 21นักแสดงนำชายยอดเยี่ยม (ประเภทละครซีรีส์ยอดเยี่ยม)รางวัลนาฏราช ครั้งที่ 16นักแสดงนำชายยอดเยี่ยม (ประเภทแพลตฟอร์มออนไลน์)KAZZ AWARDS 2025นักแสดงชายยอดเยี่ยม -
# ตำบลอ่าวใหญ่
อ่าวใหญ่ เป็นตำบลในอำเภอเมืองตราด จังหวัดตราด เป็นที่ตั้งของสถานีตำรวจภูธรอ่าวช่อ

 ที่ตั้งและอาณาเขต 
ตำบลอ่าวใหญ่มีอาณาเขตติดต่อกับเขตการปกครองข้างเคียงดังต่อไปนี้ วันที่ 4 มิถุนายน พ.ศ. 2542

 ทิศเหนือ ติดต่อกับตำบลห้วงน้ำขาว
 ทิศตะวันออก ติดต่อกับอ่าวไทย
 ทิศใต้ ติดต่อกับอ่าวไทย
 ทิศตะวันตก ติดต่อกับอ่าวไทย

 ประวัติ 
อ่าวใหญ่  แต่เดิมเรียกว่าตำบลอ่าวญวน ต่อมาปี พ.ศ. 2482 ทางจังหวัดตราดได้เปลี่ยนแปลงชื่อตำบลอ่าวญวน ของอำเภอเมืองตราด เนื่องจากมีความไม่เหมาะสม และไม่ตรงกับชื่อในท้องที่จริง และใช้ชื่อพื้นที่หมู่ 1 บ้านอ่าวใหญ่ เป็นชื่อตำบลใหม่ วันที่ 25 กันยายน พ.ศ. 2482 โดยมีชื่อมาจากที่พื้นที่ตั้งอยู่ริมทะเลซึ่งมีส่วนเว้าเข้ามาในแผ่นดินมากในบริเวณบ้านแหลมเทียน ชาวบ้านจึงเรียกว่า อ่าวใหญ่ประวัติตำบลอ่าวใหญ่ อำเภอเมืองตราด จังหวัดตราด - กศน.ตำบลอ่าวใหญ่ สำนักงานส่งเสริมการเรียนรู้จังหวัดตราด สืบค้นเมื่อวันที่ 11 พฤศจิกายน พ.ศ. 2567  

ปี พ.ศ. 2490 ตำบลอ่าวใหญ่มีพื้นที่กว่า 10 หมู่บ้าน มีพื้นที่กว้างขวางดูแลท้องที่ไม่ทั่วถึง ขุนสนิทประชาราษฎร์ ผู้ว่าราชการจังหวัดตราด ได้แยกพื้นที่ทางด้านเหนือ ได้แก่ หมู่ 5 บ้านแหลมโป๊ะ, หมู่ 6 บ้านเปร็ดใน, หมู่ 7 บ้านคลองหลอด และหมู่ 8 บ้านห้วงน้ำขาว ของตำบลอ่าวใหญ่ รวม 4 หมู่บ้าน ไปตั้งเป็น ตำบลห้วงน้ำขาว วันที่ 10 มิถุนายน พ.ศ. 2490

 การแบ่งเขตการปกครอง 
ตำบลอ่าวใหญ่แบ่งพื้นที่การปกครองออกเป็น 6 หมู่บ้าน ได้แก่
 หมู่ที่ 1 บ้านอ่าวใหญ่
 หมู่ที่ 2 บ้านอ่าวช่อ
 หมู่ที่ 3 บ้านแหลมหญ้า
 หมู่ที่ 4 บ้านแหลมพร้าว
 หมู่ที่ 5 บ้านอ่าวขาม
 หมู่ที่ 6 บ้านแหลมศอก
# เกาะยุจนืย
เกาะยุจนืย  เป็นเกาะทางตอนใต้ของหมู่เกาะโนวายาเซมลยาของประเทศรัสเซีย ซึ่งตั้งอยู่ทางตอนเหนือของแผ่นดินใหญ่รัสเซีย เกาะนี้มีพื้นที่ขนาด  ซึ่งแม้ว่าจะมีขนาดเล็กกว่าเกาะเซเวียร์นืยซึ่งเป็นเกาะทางตอนเหนือ แต่ก็ยังเป็นหนึ่งในเกาะที่มีขนาดใหญ่ที่สุดในโลก เกาะยุจนีย์แยกจากเกาะเซเวียร์นืยโดยช่องแคบมาโตชกิน ซึ่งถูกปกคลุมด้วยน้ำแข็งในส่วนใหญ่ของปี ทางทิศตะวันตกของเกาะยุจนีย์เป็นทะเลแบเร็นตส์ ทางทิศเหนือเป็นมหาสมุทรอาร์กติก ทางทิศตะวันออกเป็นทะเลคารา และทางทิศใต้เป็นทะเลเพชเชอรา
# จังหวัดอุตรดิตถ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531
การเลือกตั้งสมาชิกสภาผู้แทนราษฎรจังหวัดอุตรดิตถ์ พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานวิจัยการเลือกตั้งสมาชิกสภาผู้แทนราษฎร พ.ศ. 2531. กรมการปกครอง กระทรวงมหาดไทย. 2532

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยจังหวัดอุตรดิตถ์ทั้งจังหวัด
# จังหวัดอุตรดิตถ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526
การเลือกตั้งสมาชิกสภาผู้แทนราษฎรจังหวัดอุตรดิตถ์ พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานวิจัยการเลือกตั้งสมาชิกสภาผู้แทนราษฎร พ.ศ. 2526. กรมการปกครอง กระทรวงมหาดไทย. 2526

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยจังหวัดอุตรดิตถ์ทั้งจังหวัด
# จังหวัดอุตรดิตถ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529
การเลือกตั้งสมาชิกสภาผู้แทนราษฎรจังหวัดอุตรดิตถ์ พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2526 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานวิจัยการเลือกตั้งสมาชิกสภาผู้แทนราษฎร พ.ศ. 2529. กรมการปกครอง กระทรวงมหาดไทย. 2530

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยจังหวัดอุตรดิตถ์ทั้งจังหวัด
# หลิว จี (ง่อก๊ก)
หลิว จี (ค.ศ. 184–233) ชื่อรอง จิ้ง-ยฺหวี  เป็นขุนนางของรัฐง่อก๊กในยุคสามก๊กของจีน เป็นผู้สืบเชื้อสายของราชตระกูลแห่งราชวงศ์ฮั่นและเป็นบุตรชายคนโตของขุนศึกเล่าอิ้ว

 ประวัติ 
หลิว จีมีเชื้อสายขุนนาง บรรพบุรุษของหลิว จีคือหลิว เฝย์ (劉肥) พระโอรสองค์โตของเล่าปัง (劉邦 หลิวปัง) หรือจักรพรรดิฮั่นโกโจ (漢高祖 ฮั่นเกาจู่) ผู้ก่อตั้งราชวงศ์ฮั่น บิดาของหลิว จีคือเล่าอิ้ว (劉繇 หลิว เหยา) เป็นขุนศึกผู้มีตำแหน่งเป็นเจ้ามณฑลของมณฑลยังจิ๋วตั้งแต่ปี ค.ศ. 194 ถึง ค.ศ. 198
# จังหวัดอุตรดิตถ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522
การเลือกตั้งสมาชิกสภาผู้แทนราษฎรจังหวัดอุตรดิตถ์ พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2519 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานวิจัยการเลือกตั้งสมาชิกสภาผู้แทนราษฎร พ.ศ. 2522. กรมการปกครอง กระทรวงมหาดไทย. 2523

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยจังหวัดอุตรดิตถ์ทั้งจังหวัด
# เกาะโคเตลนืย
เกาะโคเตลนืย  เป็นส่วนหนึ่งของกลุ่มเกาะหมู่เกาะอันซูในหมู่เกาะนิวไซบีเรียที่ตั้งอยู่ระหว่างทะเลลัปเตฟ และ ทะเลไซบีเรียตะวันออกในเขตอาร์กติกของรัสเซีย โดยอยู่ภายใต้การบริหารและการปกครองของเขตบูลุนสกีในสาธารณรัฐซาฮา (ยาคูเทีย)

พื้นที่รวมของเกาะโคเตลนืยมีขนาด 23,165 กม.2สารานุกรมโซเวียตใหญ่ เกาะโคเตลนืยเป็นหนึ่งใน 50 เกาะที่ใหญ่ที่สุดในโลก
# เกาะออกโทเบอร์เรโวลูชัน
เกาะออกโทเบอร์เรโวลูชัน (ภาษารัสเซีย: остров Октябрьской Революции, ostrov Oktyabrskoy Revolyutsii) เป็นเกาะที่ใหญ่ที่สุดในกลุ่มเกาะเซเวียร์นายาเซมเลียในอาร์กติกของรัสเซีย เกาะนี้ได้รับการตั้งชื่อตามการปฏิวัติเดือนตุลาคมซึ่งทำให้จักรวรรดิรัสเซียกลายเป็นประเทศสังคมนิยม

พื้นที่ของเกาะนี้ได้รับการประเมินว่าอยู่ที่ 14,170 ตร.กม. (5,470 ตร.ไมล์) ทำให้เป็นเกาะที่ใหญ่ที่สุดอันดับที่ 59 ของโลกMcCoy, John F. (ed.) (2002) Geo-Data: The World Geographical Encyclopedia Thomson-Gale เกาะนี้มีความสูงถึง 965 ม. (3,166 ฟุต) บนภูเขาออกโทเบอร์เรโวลูชัน ครึ่งหนึ่งของเกาะถูกปกคลุมด้วยธารน้ำแข็งที่ยื่นลงสู่ทะเล ในส่วนที่ปราศจากน้ำแข็ง บนเกาะประกอบด้วยทะเลทรายหรือทุ่งหญ้า
# รางวัลฟุตบอลยอดเยี่ยมของฟีฟ่า 2024
รางวัลฟุตบอลยอดเยี่ยมของฟีฟ่า 2024  จัดขึ้นเมื่อวันที่ 17 ธันวาคม ค.ศ. 2024 โดยมีการประกาศรายชื่อผู้ได้รับการเสนอชื่อเข้าชิงในทุกประเภทเมื่อวันที่ 28 พฤศจิกายน ค.ศ. 2024

 การเปลี่ยนแปลง 
รางวัลฟีฟ่าปุสกัสได้เปลี่ยนจากรางวัลที่มอบให้ทั้งชายและหญิงมาเป็นรางวัลสำหรับนักฟุตบอลชาย พร้อมทั้งมีการเพิ่มรางวัลใหม่ ฟีฟ่ามาร์ตา ซึ่งเป็นรางวัลสำหรับนักฟุตบอลหญิงที่ทำประตูยอดเยี่ยม โดยตั้งชื่อตามนักฟุตบอลกองหน้าชาวบราซิล มาร์ตา ซึ่งได้รับรางวัลนี้เป็นครั้งแรก

รางวัลนักฟุตบอลยอดเยี่ยมชายและหญิงทีมยอดเยี่ยมเปลี่ยนรูปแบบการคัดเลือกหลังจาก ฟีฟโปรเวิลด์ 11 ที่เคยร่วมมือกับฟีฟ่าในการจัดรางวัลนี้ตั้งแต่ปี ค.ศ. 2009 ได้แยกตัวออกไปในปี ค.ศ. 2024 เดิมทีรายชื่อทีมยอดเยี่ยมแห่งปีจะถูกเสนอโดย ฟีฟ่า-ฟีฟโปร และมีการโหวตเลือก 11 นักฟุตบอลจากรายชื่อดังกล่าว แต่ในรูปแบบใหม่นี้ ทีมยอดเยี่ยมแห่งปีของฟีฟ่าจะมีรายชื่อผู้ได้รับการเสนอชื่อแยกตามตำแหน่งในสนามรวมทั้งหมด 77 คน โดยมีการโหวตเลือกผู้รักษาประตู, กองหลัง, กองกลาง และกองหน้า ที่ยอดเยี่ยมที่สุด ในส่วนของการจัดสรรตำแหน่ง จากเดิมที่กำหนดนักฟุตบอล 3 คนต่อพื้นที่ในสนามและนักฟุตบอลสำรองอีก 1 คน จะถูกเปลี่ยนเป็นกองหลังและกองกลาง 3 คน และกองหน้า 2 คน พร้อมกับนักฟุตบอลสำรองอีก 2 คนโดยเป็นคนที่มีคะแนนโหวตสูงสุด (แต่ต้องมาจากตำแหน่งที่แตกต่างกันสูงสุดกองหลัง/กองกลาง 4 คน และกองหน้า 3 คน)https://www.fifa.com/en/the-best-fifa-football-awards/2024/articles/voting-open-men-women-11 นอกจากนี้ การโหวตของแฟนบอลจะถูกนำมาคิดเป็นส่วนหนึ่งในการเลือกทีมยอดเยี่ยม โดยมีน้ำหนักเท่ากับคณะผู้เชี่ยวชาญhttps://www.fifa.com/en/the-best-fifa-football-awards/2024/articles/nominees-announced-vote-open

 ผู้ชนะและผู้ได้รับการเสนอชื่อ 

 นักฟุตบอลชายยอดเยี่ยมของฟีฟ่า 

มีนักฟุตบอล 11 คนที่ได้รับการเสนอชื่อในเบื้องต้นเมื่อวันที่ 28 พฤศจิกายน ค.ศ. 2024 โดยรายชื่อผู้เข้ารอบสุดท้าย 3 คน ได้รับการประกาศเมื่อวันที่ 17 ธันวาคม ค.ศ. 2024

เกณฑ์การคัดเลือกสำหรับนักเตะชายและผู้ฝึกสอนชายคือ: ความสำเร็จที่เกิดขึ้นในช่วงระหว่างวันที่ 21 สิงหาคม ค.ศ. 2023 ถึง 10 สิงหาคม ค.ศ. 2024

วีนีซียุส ฌูนีโยร์ ได้รับรางวัลด้วยคะแนน 48 คะแนน

 อันดับ นักฟุตบอล สโมสรที่เล่น ทีมชาติ คะแนนผู้เข้ารอบสุดท้าย1วีนีซียุส ฌูนีโยร์ เรอัลมาดริด482โรดริ แมนเชสเตอร์ซิตี433จูด เบลลิงแฮม เรอัลมาดริด37ผู้ได้รับการเสนอชื่อคนอื่น4ดานิ การ์บาฆัล เรอัลมาดริด315ลามิน ยามัล บาร์เซโลนา306ลิโอเนล เมสซี อินเตอร์ไมแอมี257โทนี โครส เรอัลมาดริด (เกษียณ)188อาลิง โฮลัน แมนเชสเตอร์ซิตี189กีลียาน อึมบาเป1410ฟลอเรียน เวิร์ตซ์ ไบเออร์เลเวอร์คูเซิน811เฟเดริโก บัลเบร์เด เรอัลมาดริด4
# โคโก โนะ ฮิโตะ (มังงะ)
เป็นซีรีส์มังงะญี่ปุ่นที่เขียนโดย ชินอิจิ ซากาโมโตะ และ โยชิโร่ นาเบดะ พร้อมภาพประกอบโดยซากาโมโตะ ดัดแปลงมาจากนิยายของ จิโร่ นิตตะ เรื่องนี้เริ่มตีพิมพ์ในนิตยสารมังงะสำหรับผู้ใหญ่ ยังจัมป์รายสัปดาห์ ของสำนักพิมพ์ ชูเอชะ ตั้งแต่เดือนพฤศจิกายน ปี พ.ศ. 2550 จนถึงเดือนตุลาคม ปี พ.ศ. 2554 โดยมีการรวบรวมตอนต่าง ๆ เป็น 17 เล่มรูปแบบ ทังโกบง ในอเมริกาเหนือ Viz Media ได้ซื้อลิขสิทธิ์เพื่อตีพิมพ์เป็นภาษาอังกฤษ

เรื่องราวติดตามชีวิตของ โมริ บุนทาโร่ นักปีนเขาผู้เก็บตัว (ได้รับแรงบันดาลใจบางส่วนจากนักปีนเขาจริง ๆ ชื่อ บุนทาโร่ คาโต้) ซึ่งเริ่มสนใจในการปีนเขาหลังจากย้ายมาเรียนโรงเรียนใหม่ และต่อมาเขาอุทิศทั้งชีวิตให้กับการเป็นนักปีนเขามืออาชีพ โดยมีเป้าหมายหลักคือการพิชิตด้านตะวันออกของยอดเขาเคทูให้ได้

ในปี พ.ศ. 2553 มังงะเรื่องนี้ได้รับรางวัล เอ็กเซลเลนซ์ ไพรซ์ (Excellence Prize) ในเทศกาลศิลปะสื่อญี่ปุ่น จากงานเจแปน มีเดีย อาร์ตส์ เฟสติวัล ครั้งที่ 14

 เรื่องย่อ 
เรื่องราวติดตามชีวิตของนักเรียนผู้โดดเดี่ยวและ เศร้าหมอง ชื่อ  กับการเดินทางที่เริ่มต้นจากการค้นพบความหลงใหลครั้งใหม่ นั่นคือการปีนเขา โดยเริ่มจากชมรมปีนเขาของโรงเรียนมัธยม จนก้าวสู่การเป็นนักปีนเขาอาชีพระดับโลก ผ่านช่วงเวลาต่าง ๆ ในชีวิตของเขา ไม่ว่าจะเป็นการเผชิญกับความเหงา การปีนเขาเพียงลำพัง และความซึมเศร้า เพื่อไล่ตามความฝันในการพิชิตภูเขาที่ท้าทายที่สุดอย่าง เคทู

 การตีพิมพ์ 
เขียนโดย ชินอิจิ ซากาโมโตะ และ โยชิโร นาเบดะ พร้อมกับภาพประกอบโดย Sakamoto มังงะเรื่อง โคโก โนะ ฮิโตะ ได้รับการตีพิมพ์เป็นตอนในนิตยสารมังงะ  ชื่อ ยังจัมป์รายสัปดาห์ ของ ชูเอชะ ตั้งแต่วันที่ 1 พฤศจิกายน พ.ศ. 2550 จนถึงวันที่ 27 ตุลาคม พ.ศ. 2554 ซึ่ง ชูเอชะ ได้รวบรวมเนื้อหาทั้งหมดออกมาเป็น 17 เล่ม  โดยเล่มแรกออกวางจำหน่ายเมื่อวันที่ 18 เมษายน พ.ศ. 2551 และเล่มสุดท้ายเมื่อวันที่ 18 พฤศจิกายน พ.ศ. 2554

ในเดือนพฤษภาคม พ.ศ. 2567 Viz Media ได้ประกาศว่าได้รับลิขสิทธิ์มังงะเรื่องนี้สำหรับการตีพิมพ์เป็นภาษาอังกฤษ ซึ่งมีกำหนดวางจำหน่ายในช่วงไตรมาสที่ 2 ของปี พ.ศ. 2568

 เล่ม 

 การตอบรับ 
มังงะเรื่องนี้ได้รับรางวัล เอ็กเซลเลนซ์ ไพรซ์ (Excellence Prize) ในเทศกาลศิลปะสื่อญี่ปุ่น จากงานเจแปน มีเดีย อาร์ตส์ เฟสติวัล ครั้งที่ 14 เมื่อปี พ.ศ. 2553 นอกจากนี้ยังได้รับรางวัล เบสท์ เซเน็ง มังงะ (Best Seinen Manga) ในงาน พรี มังกาวะ อวอร์ดส์ (Prix Mangawa Awards) ปี พ.ศ. 2554 อีกด้วย
# วิลเลียม โอซูลา
วิลเลียม อิดามูเดีย เดาการ์ด โอซูลา (, เกิด 4 สิงหาคม ค.ศ. 2003) เป็นนักฟุตบอลอาชีพซึ่งเล่นในตำแหน่งกองหน้าให้กับนิวคาสเซิลยูไนเต็ด

 ระดับสโมสร 

 เชฟฟีลด์ยูไนเต็ด 
โอซูลาเป็นนักเตะเยาวชนของสโมสรโคเปนเฮเกนในประเทศเดนมาร์ก ซึ่งเขาเคยเล่นที่นั่นก่อนที่จะย้ายไปอยู่กับสถาบันของเชฟฟีลด์ยูไนเต็ดในปี ค.ศ. 2018 เมื่อวันที่ 13 กรกฎาคม ค.ศ. 2021 เขาได้เซ็นสัญญาอาชีพฉบับแรกกับสโมสรแห่งยอร์กเชียร์ เขาลงประเดิมสนามให้กับทีมชุดใหญ่ในเกมเสมอกับแบล็กพูล 0–0 เมื่อวันที่ 16 มีนาคม ค.ศ. 2022 โดยลงมาเป็นตัวสำรองในช่วงท้ายเกมในนาทีที่ 91

 ยืมตัวไปดาร์บีเคาน์ตี 
ในวันที่ 1 กันยายน ค.ศ. 2022 โอซูลาย้ายไปร่วมทีมดาร์บีเคาน์ตีด้วยสัญญายืมตัวเป็นเวลาหนึ่งฤดูกาล ในวันที่ 15 ตุลาคม ค.ศ. 2022 โอซูลาได้ลงประเดิมสนามเป็นตัวจริงให้กับสโมสรหลังจากลงเล่นเป็นตัวสำรองไปแล้ว 4 นัดโดยยิงได้ 2 ประตูในเกมที่เอาชนะแอ็กคริงตันสแตนลีย์ 3–0

 กลับจากการยืมตัว 
เมื่อวันที่ 6 มกราคม ค.ศ. 2024 โอซูลายิงสองประตูให้กับเชฟฟีลด์ยูไนเต็ดในชัยชนะ 4–0 ในรายการเอฟเอคัพเหนือจิลลิงงัมซึ่งถือเป็นประตูแรกของเขาในนามทีมชุดใหญ่ของสโมสร

 นิวคาสเซิลยูไนเต็ด 
เมื่อวันที่ 8 สิงหาคม ค.ศ. 2024 นิวคาสเซิลยูไนเต็ดประกาศการเซ็นสัญญากับโอซูลาด้วยค่าตัว 10,000,000 ปอนด์ พร้อมโบนัสเพิ่มเติมอีก 5,000,000 ปอนด์Osula to Newcastle United: The Athletic 500 transfer ratings เมื่อวันที่ 12 มกราคม ค.ศ. 2025 โอซูลาทำประตูแรกให้กับสโมสรในรอบที่สี่ของเอฟเอคัพ ซึ่งเป็นประตูที่สามในเกมที่ชนะบรอมลีย์ 3–1 เมื่อวันที่ 26 เมษายน ค.ศ. 2025 เขาทำประตูแรกในพรีเมียร์ลีกในเกมที่เอาชนะอิปสวิชทาวน์ 3–0 ด้วยลูกโหม่งจากการครอสของคีแรน ทริปเปียร์

 ระดับทีมชาติ 
โอซูลาเกิดที่เดนมาร์ก แม่เป็นชาวเดนมาร์กและพ่อเป็นชาวไนจีเรีย และย้ายไปยังอังกฤษเมื่อยังเป็นเด็ก เขาถูกเรียกตัวไปเข้าค่ายฝึกซ้อมของทีมชาติเดนมาร์กรุ่นอายุต่ำกว่า 19 ปีในเดือนกุมภาพันธ์ ค.ศ. 2022 เขาลงประเดิมสนามให้กับทีมชาติเดนมาร์กรุ่นอายุไม่เกิน 19 ปีในเกมกระชับมิตรที่แพ้ทีมชาติฮังการีรุ่นอายุไม่เกิน 19 ปี ด้วยผลคะแนน 3–2 เมื่อวันที่ 23 กุมภาพันธ์ ค.ศ. 2022
# เกาะบอลเชวิค
เกาะบอลเชวิค (,) เป็นเกาะในเซเวียร์นายาเซมเลีย ดินแดนครัสโนยาสค์ อุทยานแห่งชาติอาร์กติกของรัสเซีย เกาะนี้ได้รับการตั้งชื่อตามกลุ่มการเมืองที่มีชื่อเดียวกัน

 ภูมิศาสตร์ 
เกาะตั้งอยู่ทางทิศใต้สุดและเป็นเกาะที่มีขนาดใหญ่เป็นอันดับสองในกลุ่ม พื้นที่ของเกาะนี้มีประมาณ 11,270 ตร.กม. (4,350 ตร.ไมล์) เกาะนี้เป็นพื้นที่ภูเขาที่มีความสูงถึง 935 เมตร และประมาณ 31% ของเกาะบอลเชวิก รวมมากกว่า 3,300 ตร.กม. (1,300 ตร.ไมล์) ถูกปกคลุมด้วยธารน้ำแข็ง, ธารน้ำแข็งที่ใหญ่ที่สุด ได้แก่ ธารน้ำแข็งเลนินกราด, ธารน้ำแข็งเซเมโนฟ-เทียน-ชานสกี, ธารน้ำแข็งครอพอตคิน, ธารน้ำแข็งมุชเคตอฟ และ ธารน้ำแข็งเอโรซยอมกิ ส่วนใหญ่ของน้ำแข็งเหล่านี้ไม่ได้ไปถึงทะเล แต่สิ้นสุดที่สันทรายในหุบเขาหรือที่ราบชายฝั่งที่มีพืชพรรณที่เบาบาง เช่น มอส และ สาหร่าย (แปลเป็น "ดินแดนทางเหนือ). Oceandots.com . เข้าถึงเมื่อ พฤษภาคม 2011

บางส่วนของชายฝั่งเกาะมีความลึกและซับซ้อน, โดยอ่าวมิโคยันทางทิศเหนือเปิดออกสู่ช่องแคบโชคาลสกี และฟยอร์ด เช่น ฟยอร์ดอัคมาทอฟ, ฟยอร์ดเธล์มันน์, ฟยอร์ดสปาร์ตัค และฟยอร์ดพาร์ติซาน แหลมอันสลิชต์ (Mys Peschanyy) เป็นจุดที่อยู่ทางทิศเหนือที่สุดของเกาะบอลเชวิก และแหลมเนียโปโกเยฟที่ปลายทางทิศตะวันตกเฉียงใต้เป็นจุดที่อยู่ทางทิศใต้ที่สุด

ออสโตรฟ ทาช เป็นเกาะเล็ก ๆ ที่ตั้งอยู่บนชายฝั่งทางทิศใต้ของบอลเชวิก เกาะลาฟรอฟ และ เกาะบลิซกี ตั้งอยู่ที่ชายฝั่งทางทิศตะวันออกเฉียงเหนือและ ออสโตรฟ ลิชนี ที่ปลายสุดทางทิศเหนือ

กลุ่มเกาะที่ประกอบด้วยมาลี ทายเมียร์และเกาะสตาโรคาโดมสกีตั้งอยู่ห่างออกไปอีกทางทิศตะวันออกเฉียงใต้
# อำเภอโอโนะ (จังหวัดกิฟุ)
อำเภอโอโนะ  เป็นอำเภอที่ตั้งอยู่ทางตอนเหนือของจังหวัดกิฟุ ประเทศญี่ปุ่น

อำเภอโอโนะตั้งอยู่บนพื้นที่ภูเขาใกล้กับศูนย์กลางทางภูมิศาสตร์ของประเทศญี่ปุ่น ก่อนวันที่ 1 กุมภาพันธ์ ค.ศ. 2005 อำเภอโอโนะประกอบด้วยเทศบาลขนาดเล็ก 7 แห่ง แต่ในวันนั้นเทศบาลทั้ง 6 แห่งได้ถูกยุบรวมเข้ากับนครทากายามะที่ขยายอาณาเขตใหญ่ขึ้น ปัจจุบันอำเภอโอโนะมีเพียงหมู่บ้านเดียวเท่านั้นคือ หมู่บ้านชิรากาวะ ซึ่งปฏิเสธที่จะรวมเข้ากับเทศบาลอื่น

ณ วันที่ 1 พฤศจิกายน ค.ศ. 2024 หากนับเฉพาะหมู่บ้านชิรากาวะ อำเภอโอโนะจะมีจำนวนประชากรประมาณ 1,409 คน มีความหนาแน่นของประชากร 3.95 คนต่อตารางกิโลเมตร มีขนาดพื้นที่ทั้งหมด 356.64 ตารางกิโลเมตร

 เทศบาล 
อำเภอโอโนะเหลือหมู่บ้านเพียงแห่งเดียว
 หมู่บ้านชิรากาวะ

 เส้นเวลา 
 1 เมษายน ค.ศ. 1950 - อำเภอโอโนะได้รับโอนหมู่บ้านอาซาฮิและหมู่บ้านทากาเนะจากอำเภอมาชิตะที่ถูกยุบไป
 1 กุมภาพันธ์ ค.ศ. 2005 - เมืองคูงูโนะ หมู่บ้านอาซาฮิ หมู่บ้านคิโยมิ หมู่บ้านมิยะ หมู่บ้านนีวกาวะ หมู่บ้านโชกาวะ และหมู่บ้านทากาเนะ ยุบรวมเข้ากับนครทากายามะที่ขยายอาณาเขตใหญ่ขึ้น
# จังหวัดอุตรดิตถ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518
การเลือกตั้งสมาชิกสภาผู้แทนราษฎรจังหวัดอุตรดิตถ์ พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2512 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานผลการเลือกตั้งสมาชิกสภาผู้แทนราษฎร 26 มกราคม 2518. กรมการปกครอง กระทรวงมหาดไทย. 2518

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยจังหวัดอุตรดิตถ์ทั้งจังหวัด
# จังหวัดอุตรดิตถ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512
การเลือกตั้งสมาชิกสภาผู้แทนราษฎรจังหวัดอุตรดิตถ์ พ.ศ. 2512 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 กำหนดให้มีขึ้นในวันที่ 10 กุมภาพันธ์ พ.ศ. 2512 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนธันวาคม พ.ศ. 2500 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนรายงานวิเคราะห์ ผลการเลือกตั้งสมาชิกสภาผู้แทน 10 กุมภาพันธ์ 2512. กรมการปกครอง กระทรวงมหาดไทย. 2517

 ภาพรวม 

 ผลการเลือกตั้ง
# จังหวัดอุตรดิตถ์ในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500
การเลือกตั้งสมาชิกสภาผู้แทนราษฎรจังหวัดอุตรดิตถ์ กุมภาพันธ์ พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 กำหนดให้มีขึ้นในวันที่ 26 กุมภาพันธ์ พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2495 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนรายงานการเลือกตั้งสมาชิกสภาผู้แทนราษฎรของกระทรวงมหาดไทย เล่ม ๑. กองเลือกตั้ง ส่วนการทะเบียนและเลือกตั้ง กรมมหาดไทย. 2501

 ภาพรวม 

 ผลการเลือกตั้ง